CELEX: 32022D0784
Language: el
Date: 2022-05-17 00:00:00
Title: Εκτελεστική απόφαση (ΕΕ) 2022/784 της Επιτροπής της 17ης Μαΐου 2022 για την τροποποίηση της εκτελεστικής απόφασης (ΕΕ) 2019/1202 όσον αφορά τα εναρμονισμένα πρότυπα για το ακροφύσιο, τις απαιτήσεις δοκιμής και τις διαστάσεις που χρησιμοποιούνται για το σύστημα πλήρωσης υγραερίου κίνησης για ελαφρά και βαρέα οχήματα, και για τα συστήματα καταστολής εκρήξεων (Κείμενο που παρουσιάζει ενδιαφέρον για τον ΕΟΧ)

19.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 140/8
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/784 ΤΗΣ ΕΠΙΤΡΟΠΗΣ
         της 17ης Μαΐου 2022
         για την τροποποίηση της εκτελεστικής απόφασης (ΕΕ) 2019/1202 όσον αφορά τα εναρμονισμένα πρότυπα για το ακροφύσιο, τις απαιτήσεις δοκιμής και τις διαστάσεις που χρησιμοποιούνται για το σύστημα πλήρωσης υγραερίου κίνησης για ελαφρά και βαρέα οχήματα, και για τα συστήματα καταστολής εκρήξεων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 12 της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (2), προϊόντα τα οποία συμμορφώνονται με τα εναρμονισμένα πρότυπα ή με μέρη αυτών, των οποίων τα στοιχεία αναφοράς έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται προς τις ουσιώδεις απαιτήσεις υγείας και ασφάλειας τις οποίες αφορούν τα πρότυπα ή τα μέρη αυτών και οι οποίες ορίζονται στο παράρτημα II της εν λόγω οδηγίας.
                  
               
                     (2)
                  
                  
                     Με την επιστολή BC/CEN/46-92 – BC/CLC/05-92, της 12ης Δεκεμβρίου 1994, η Επιτροπή υπέβαλε αίτημα προς την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) για την κατάρτιση και την αναθεώρηση εναρμονισμένων προτύπων προς υποστήριξη της οδηγίας 94/9/ΕΚ του Ευρωπαϊκού Κοινοβουλίου και του Συμβουλίου (3) (στο εξής: αίτημα). Η εν λόγω οδηγία αντικαταστάθηκε από την οδηγία 2014/34/ΕΕ χωρίς να μεταβληθούν οι βασικές απαιτήσεις υγείας και ασφάλειας που ορίζονται στο παράρτημα II της οδηγίας 94/9/ΕΚ. Οι εν λόγω απαιτήσεις καθορίζονται επί του παρόντος στο παράρτημα II της οδηγίας 2014/34/ΕΕ.
                  
               
                     (3)
                  
                  
                     Ειδικότερα, ζητήθηκε από τη CEN και τη Cenelec να εκπονήσουν νέα πρότυπα για τον σχεδιασμό και τις δοκιμές των συσκευών που προορίζονται για χρήση σε εκρήξιμες ατμόσφαιρες, όπως αναφέρεται στο κεφάλαιο I του προγράμματος τυποποίησης που συμφωνήθηκε μεταξύ της CEN και της Cenelec και της Επιτροπής και επισυνάπτεται στο αίτημα. Ζητήθηκε επίσης από τη CEN και τη Cenelec να αναθεωρήσουν τα υφιστάμενα πρότυπα με σκοπό την εναρμόνισή τους με τις βασικές απαιτήσεις υγείας και ασφάλειας της οδηγίας 94/9/ΕΚ.
                  
               
                     (4)
                  
                  
                     Βάσει του αιτήματος, η CEN εκπόνησε τα κάτωθι εναρμονισμένα πρότυπα: EN 13760:2021 – Εξοπλισμός και εξαρτήματα υγραερίου – Σύστημα πλήρωσης υγραερίου κινήσεως οχημάτων ελαφρού και βαρέως τύπου – Ακροφύσιο, απαιτήσεις δοκιμής και διαστάσεις, και EN 14373:2021 – Συστήματα καταστολής εκρήξεων.
                  
               
                     (5)
                  
                  
                     Η Επιτροπή, από κοινού με τη CEN, εξέτασε κατά πόσον τα πρότυπα EN 13760:2021 και EN 14373:2021 συμμορφώνονται με το αίτημα.
                  
               
                     (6)
                  
                  
                     Τα πρότυπα EN 13760:2021 και EN 14373:2021 πληρούν τις απαιτήσεις που επιδιώκουν να καλύψουν και οι οποίες ορίζονται στο παράρτημα II της οδηγίας 2014/34/ΕΕ. Συνεπώς, είναι σκόπιμο να δημοσιευτούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Το πρότυπο EN 13760:2021 αντικαθιστά το πρότυπο EN 13760:2003, και το πρότυπο EN 14373:2021 αντικαθιστά το πρότυπο EN 14373:2005. Ως εκ τούτου, είναι αναγκαίο να αποσυρθούν από τη σειρά C της Επίσημης Εφημερίδας της Ευρωπαϊκής Ένωσης τα στοιχεία αναφοράς των προτύπων EN 13760:2003 και EN 14373:2005, τα οποία δημοσιεύονται με ανακοίνωση της Επιτροπής (2018/C 371/01) (4).
                  
               
                     (8)
                  
                  
                     Για να δοθεί στους κατασκευαστές επαρκής χρόνος για την προσαρμογή των προϊόντων τους στις αναθεωρημένες εκδόσεις των προτύπων EN 13760:2003 και EN 14373:2005, είναι αναγκαίο να αναβληθεί η απόσυρση των στοιχείων αναφοράς των εν λόγω προτύπων.
                  
               
                     (9)
                  
                  
                     Στο παράρτημα I της εκτελεστικής απόφασης (ΕΕ) 2019/1202 της Επιτροπής (5) παρατίθενται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/34/ΕΕ. Προκειμένου να διασφαλιστεί ότι τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/34/ΕΕ παρατίθενται σε μία πράξη, τα στοιχεία αναφοράς των εναρμονισμένων προτύπων EN 13760:2021 και EN 14373:2021 θα πρέπει να περιληφθούν στο εν λόγω παράρτημα.
                  
               
                     (10)
                  
                  
                     Στο παράρτημα II της εκτελεστικής απόφασης (ΕΕ) 2019/1202 παρατίθενται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/34/ΕΕ και τα οποία αποσύρονται από τη σειρά C της Επίσημης Εφημερίδας της Ευρωπαϊκής Ένωσης. Τα στοιχεία αναφοράς των εναρμονισμένων προτύπων EN 13760:2003 και EN 14373:2005 θα πρέπει να συμπεριληφθούν στο εν λόγω παράρτημα.
                  
               
                     (11)
                  
                  
                     Επομένως, η εκτελεστική απόφαση (ΕΕ) 2019/1202 θα πρέπει να τροποποιηθεί αναλόγως.
                  
               
                     (12)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/1202 τροποποιείται ως εξής:
            
                        1)
                     
                     
                        Το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 17 Μαΐου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/34/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 96 της 29.3.2014, σ. 309).
         
            (3)  Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
         
            (4)  Ανακοίνωση (2018/C 371/01) της Επιτροπής στο πλαίσιο της εφαρμογής της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 371 της 12.10.2018, σ. 1).
         
            (5)  Εκτελεστική απόφαση (ΕΕ) 2019/1202 της Επιτροπής, της 12ης Ιουλίου 2019, για τα εναρμονισμένα πρότυπα για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες τα οποία εκπονήθηκαν προς υποστήριξη της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (ΕΕ L 189 της 15.7.2019, σ. 71).
      
      
         
            ΠΑΡΑΡΤΗΜΑ I
            Στο παράρτημα I της εκτελεστικής απόφασης (ΕΕ) 2019/1202 προστίθενται οι ακόλουθες εγγραφές:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «10.
                        
                        
                           EN 13760:2021
                           Εξοπλισμός και εξαρτήματα υγραερίου – Σύστημα πλήρωσης υγραερίου κινήσεως οχημάτων ελαφρού και βαρέως τύπου – Ακροφύσιο, απαιτήσεις δοκιμής και διαστάσεις
                        
                     
                           11.
                        
                        
                           EN 14373:2021
                           Συστήματα καταστολής εκρήξεων»
                        
                     
         
      
      
         
            ΠΑΡΑΡΤΗΜΑ II
            Στο παράρτημα II της εκτελεστικής απόφασης (ΕΕ) 2019/1202 προστίθενται οι ακόλουθες εγγραφές:
            
               
                           Αριθ.
                        
                        
                           Στοιχεία αναφοράς του προτύπου
                        
                        
                           Ημερομηνία απόσυρσης
                        
                     
                           «9.
                        
                        
                           EN 13760:2003
                           Σύστημα πλήρωσης υγραερίου κινήσεως οχημάτων ελαφρού και βαρέως τύπου – Ακροφύσιο, απαιτήσεις δοκιμής και διαστάσεις
                        
                        
                           19 Νοεμβρίου 2023
                        
                     
                           10.
                        
                        
                           EN 14373:2005
                           Συστήματα καταστολής εκρήξεων
                        
                        
                           19 Νοεμβρίου 2023»